ગઇ ૨૧મી ઓક્ટોબર ૨૦૧૪, મંગળવારેની મધરાતે મારાં બાપૂજીનું અવસાન થયું. તેઓ ૮૩ વર્ષનાં હતાં. મારાં નજીકનાં મિત્રો જાણે છે કે, એમને છેલ્લાં એક મહિનાથી એકાએક સ્પાઈનમાં સમસ્યા શરૂ થઇ હતી અને મેડિકલી શક્ય હોય, એવી બધી જ સારવાર કરવામાં આવી હતી. પણ, ઉમરનો એક પડાવ એવો પણ હોય છે કે, જ્યારે વ્યક્તિ – સોયમાં દોરો નથી પરોવી શકતો અને ઉમરનો એક પડાવ એવો હોય છે કે, જ્યારે સારામાં સારી સોય, એથી પણ સારો દોરો અને ઉત્તમોત્તમ થીગડું સામે હોવા છતાં પણ – એને મારી શકાતું નથી. આવાં કપરાં સમયે તો બસ માથે હાથ મૂકીને, સઘળી હોંશયારી પડતી મૂકીને, ગમ ખાઈને બેસી રહેવું પડે છે. મોટી ઉમરે આવતી આ પોલા મણકાની, કરોડરજ્જુની સમસ્યા, એક એવી સમસ્યા છે કે, તમે એક કરોડ રજુ કરો કે સો કરોડ રજુ કરો - કશુ જ તમારી મરજી મુજબ નથી થતું.